Jizzaxdagi “zapravka”da mashina portlab ketdi

Kecha, 23 iyun kuni Jizzax viloyati Sharof Rashidov tumanida joylashgan avtomobillarni gaz bilan to`ldirish kompressor stansiyasida VAZ-2106 rusumli avtomobilga yoqilg`i to`ldirish jarayonida portlash sodir bo`lgan. Bu haqda viloyat Favqulodda vaziyatlar boshqarmasi Matbuot xizmati xabardor qildi.
Qayd etilishicha, portlash natijasida yong`in kelib chiqmagan, yong`in-qutqaruv bo`linmalari hodisa joyiga chiqarilmagan.
Shuningdek, voqea oqibatida hech kim jabrlanmagan, boshqa transport vositalariga zarar etmagan. Jabrlanganlar yo`qligi aytiladi.
"Dastlabki surishtiruv natijalariga ko`ra, VAZ-2106 transport vositasidagi nosozlik baxtsiz hodisaga sabab bo`lgan. Surishtiruv ishlari davom etmoqda",-deyiladi xabarda.